משם המשיכו התלמידים ל"היכל הפתקים", בו נערך הטקס הייחודי לו נערכו מזה חודשים ארוכים: "קבלת הסידור". בצעדה ישירה ניגשו התלמידים בזה אחר זה לשולחן הכבוד וקיבלו לידיהם סידור תפילה, אשר ישמש אותם ביום יום. במעמד אף נכחו מ"מ ראש העיר חדרה ידידי מר ניר בן חיים וסגנית ראש העיר המיתולוגית גב' חדווה יחזקאלי. בהמשך הצטרף גם ידידי השר להגנת הסביבה והשר למורשת ירושלים זאב אלקין, שהביא גם חותמת מקורית שמצאו בחפירות למרגלות הכותל. החותמת הייתה שייכת ללא פחות מ"שר ירושלים" כך נכתב שם בשפת עברית עתיקה.